b'\n_START_ARTICLE_\nJo\xc5\xbee Brus (geodet)\n_START_SECTION_\n\xc5\xbdivljenje in delo\n_START_PARAGRAPH_\nPo diplomi iz geodezije 1934 na ljubljanski Tehni\xc5\xa1ki fakulteti se je sprva zaposlil v odseku za ceste in mostove na banovinski upravi, od 1939 pa pri raznih institucijah za vodno gospodarstvo. Ukvarjal se je z regulacijami in melioracijami nekaterih manj\xc5\xa1ih povodij in vodil regulacijo na potoku Lijak. Nato je bil vodja \xc5\xa1tudijskega oddelka na upravi vodnega gospodarstva, sestavljal na\xc4\x8drt \xc5\xa1tudij in raziskav ter jih usklajeval z elaboratom Vodnogospodarske osnove, ki so postajale podlaga za vodnogospodarski del vseh tehni\xc4\x8dnih dokumentacij in za varovanje na\xc4\x8drtnosti pri poseganju v re\xc5\xbeim vodotokov. Po 2. svetovni vojni je med drugim sodeloval tudi v jugoslovanski komisiji za ureditev Save in pri \xc5\xa1tudiji v okviru tehni\xc4\x8dne pomo\xc4\x8di Organizacije zdru\xc5\xbeenih narodov.'